Nankin_qırğını
Mülki əhalinin öldürülməsi
thumb|Yapon əsgərinin gözü qarşısında papağını çıxarmadığına görə tüfəngin qundağı ilə yapon əsgəri tərəfindən öldürülən oğlan Nankinin yapon ordusu tərəfindən işğalından sonra onun əsgərləri tərəfindən törədilən qətllər şəhərin 60.000 sakininin həyatına son qoydu. Lakin qurbanların dəqiq sayını göstərmək çətindir, çünki bir çox cəsədlər yandırılmış, Yantszı çayına atılmış və ya kütləvi məzarlıqlarda dəfn edilmişdir. Yapon ultra-millətçiləri bu itkiləri şübhə altına alır, bəziləri hətta yalnız bir neçə yüz dinc sakinin öldürüldüyünü iddia edirlər B. Kempbell ( Sosioloji Nəzəriyyə jurnalındakı məqaləsində Nankin qırğınını soyqırım kimi səciyyələndirərək göstərir ki, yaponların şəhər uğrunda döyüşdə aşkar və inamlı qələbəsindən sonra əhalinin məhvi uzun müddət davam etmişdir. 13 dekabr 1937-ci ildə Con Rabe gündəliyində yazırdı:"Yalnız şəhəri gəzdikdən sonra dəymiş ziyanın miqyasını qiymətləndirə bildik. Hər 100-200 metrdən bir cəsəd uzanmışdı. Baxdığım mülki cəsədlərin kürəyində güllə yaraları var idi. Həmin insanlar qaçmağa cəhd edən zaman arxadan vurulmuşdular. Yaponlar 10-20 nəfərlik qruplar halında şəhəri gəzib dükanları qarət edirdilər... Alman həkimimiz herr Kisslinqin kafesini necə qarət etdiklərini öz gözlərimlə gördüm. Çunşan və Taypin küçələrindəki demək olar ki, bütün mağazalar kimi Hempelin oteli də viran edilmişdi."1938-ci il fevralın 10-da Almaniya səfirliyinin katibi Rosen Xarici İşlər Nazirliyinə Möhtərəm Con Maqi tərəfindən  çəkilmiş film haqqında yazıb və onun əldə olunmasını tövsiyə edib. Berlindəki Siyasi Arxivdəki məktubundan çıxarışlar:"Nankindəki terrora əsaslanan Yapon hökmranlığı zamanı Amerika Yepiskop Kilsəsinin missioneri, təxminən 25 il ərzində burada yaşayan Möhtərəm Con Magi, yaponların vəhşiliklərinin əyani sübutlarını özündə əks etdirən bir film çəkdi. Buna baxaraq yüksək rütbəli zabitlərin bu günə qədər davam edən zorakılıq aktlarının qarşısını almağa çalışıb-çalışmadığını müəyyən etmək lazımdır.""Dekabrın 13-də 30-a yaxın yapon əsgəri Nankinin cənub-şərq hissəsindəki Sinlyuqu 5 üvanında yerləşən çin evinə gəldi və onları içəri buraxmağı tələb etdilər. Qapını ev sahibi, Na adlı bir müsəlman açdı. Onu tapança ilə vurdular, sonra isə Hanı öldürdükdən sonra diz çökərək onlardan başqa heç kimi öldürməməyi xahiş edən xanım Nanı güllələdilər. Xanım Na onlardan ərini niyə öldürdüklərini soruşdu.. Nəticədə, o da öldürüldü. Xanım Sya qonaq otağında bir yaşlı uşağı ilə gizlənməyə çalışdığı masanın altından çıxarıldı. O, bir və ya bir neçə kişi tərəfindən soyundurularaq zorlanmış, sonra da sinəsindən süngü ilə bıçaqlanmışdı. Onun vaginasına isə butulka soxdular. Uşaq süngü ilə öldürülmüşdü. Sonra əsgərlərdən bəziləri xanım Syanın 76 və 74 yaşlı valideynlərinin və 16 və 14 yaşlı iki qızının olduğu qonşu otağa keçdilər. Qızları zorlamaq istəyəndə nənələri onları qorumağa çalışıb. Əsgərlər onu tapança ilə vurdular. Baba onun cəsədini tutdu və öldürüldü. Qızların böyüyü 2-3, kiçiyi isə 3 kişi tərəfindən zorlanmışdı. Daha sonra böyük qız bıçaqlanaraq öldürülmüş, onun vaqinasına isə tros soxmuşdular. Ən kiçiyi də bıçaqlanmış, lakin bacısının və anasının başıarına gəldiyi taledən yaxasını qurtara bilmişdi., Daha sonra əsgərlər otaqda olan 7-8 yaşlı başqa bir bacını süngü ilə ödürdülər. Evdə axırıncı olaraq iki uşaq öldürüldülər. Böyük uşaq süngü ilə öldürüldü, kiçiyinin başı isə qılıncla kəsildi." thumb|Nankinqdə çay kənarında yapon əsgərləri tərəfindən öldürülən çinlilərin cəsədləri Hamilə qadınlar xüsusi ilə axtarılır, çox vaxt zorlandıqdan sonra qarınları süngü ilə deşilir, . Yapon ordularından birinin törətdiyi qırğınların sağ qalan şahidi Tanq Junşan deyir: Ön sırada yeddinci və sonuncu yerdə hamilə qadın var idi. Əsgər onu öldürməzdən əvvəl zorlaya biləcəyinə qərar verdi və qrupdan ayrılaraq onu təxminən on metr kənara çəkdi. O, zorlamaq istəyəndə qadın çarəsiz müqavimət göstərdi... Əsgər süngü ilə onun qarnına kəskin zərbə endirib. Qadının bağırsaqları çölə tökülən zaman o, son iniltisini buraxdı. Sonra əsgər onun dölünü kəsərək kənara atdı. Dölün göbək bağı aydın görünürdü.